14 Euroopan yhteisöjen virallinen lehti 03/Nide 64 394R3034 14.12.94 EUROOPAN YHTEISÖJEN VIRALLINEN LEHTI N:o L 321/25 KOMISSION ASETUS (EY) N:o 3034/94, annettu 13 päivänä joulukuuta 1994, kolmansista maista peräisin olevien maataloustuotteiden tuontiedellytyksistä Tsernobylin ydinvoimalaonnettomuuden jälkeen annetun asetuksen (ETY) N:o 737/90 soveltamisalan ulkopuolelle jätettävien tuotteiden luettelosta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon kolmansista maista peräisin olevien maataloustuotteiden — tuontiedellytyksistä — TSernobylin ydinvoimalaonnettomuuden jälkeen 22 päivänä maaliskuuta 1990 annetun neuvoston asetuksen (ETY) N:o 737/90(1) ja erityisesti sen 6 artiklan, sekä katsoo, että komissio antaa asetuksen (ETY) N:o 737/90 mukaisesti luet- telon mainitun asetuksen soveltamisalan ulkopuolelle jätettävistä tuotteista, suurimmassa osassa kolmansista maista nykyisin tuotavia tuotteita ei esiinny Tsernobylin onnettomuudesta johtuvaa radioaktiivista saastumista tai niissä esiintyvä radioaktiivinen saastuminen on niin vähäistä, ettei se aiheuta vaaraa terveydelle, komission asetuksessa (ETY) N:o 1518/93(?) annettua neuvoston asetuksen (ETY) N:o 737/90 soveltamisalan ulkopuolelle jätettävien tuotteiden luetteloa on tämän vuoksi laajennettava, ja tässä asetuksessa säädetyt toimenpiteet ovat asetuksella (ETY) N:o 737/90 perustetun tilapäisen komitean lausunnon mukaiset, ON ANTANUT TÄMÄN ASETUKSEN: 1 artikla Kumotaan komission asetus (ETY) N:o 1518/93. 2 artikla Muut tuotteet kuin liitteessä luetellut tuotteet jätetään asetuksen (ETY) N:o 737/90 soveltamisalan ulkopuolelle. 3 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 13 päivänä joulukuuta 1994. (1) EYVL N:o L 82, 29.3.1990, s. 1 (?) EYVL N:o L 150, 22.6.1993, s. 30 Komission puolesta Yannis PALEOKRASSAS Komission jäsen